گوادر: یونیورسٹی آف گوادر و یونیورسٹی آف ہوم اکنامکس لاھور نا نیام اٹ تعلیمی الحاق نا آسراتی کن مفاہمت یاداشت آ دستخط کننگ نا دود گوادر یونیورسٹی ٹی اڈ ہلک۔ مفاہمتی یاداشت آ یونیورسٹی آف گوادر نا وائس چانسلر پروفیسر ڈاکٹر عبدالرزاق صابر و یونیورسٹی آف ہوم اکنامکس لاہور نا وائس چانسلر پروفیسر ڈاکٹر کنول امین دستخط کرے۔ مفاہمتی یاداشت نا رداٹ ہڑتوم آ ادارہ غاک اسہ ایلو تون علمی خڑکی نا جوڑی ٹی آسراتی فراوان کیک۔ ہڑتوم آ تنظیم آک مون آ بروک آ نظریات نا تالانی کن جتا جتا جاست و پاستی ڈٹ آتیٹی باہمی کمک تون اسہ ایلو ءِ فائدہ تننگ نا ارادہ تخک۔ وائس چانسلر گوادر یونیورسٹی اعلیٰ تعلیمی ادارہ غاتا نیام اٹ جوان تعلقداری نا ستا ءِ کرے۔
(خ ن)
